আবু নছর আব্দুল হাই ছিদ্দেকী (ভারত ):: ভারতের প্রধানমন্ত্রী নরেন্দ্র মোদির দল ভারতীয় জনতা পার্টি ও তাদের শরিক দল ত্রিপুরা , নাগাল্যণ্ড নির্বাচনে জয় পেয়েছে। শুধু মেঘালয়ে কংগ্রেস সংখ্যাগরিষ্ট হলেও সরকার গড়ার ক্ষমতায় যেতে পারে নি। টানা পাঁচটি নির্বাচনে ধরা-ছোঁয়ার বাইরে ছিল ত্রিপুরার বাম সরকার। বঙ্গের বাম সরকারের মতোই ত্রিপুরাতেও বামফ্রন্টের সরকার জগদ্দল পাহাড়ের মতো বসেছিল এতদিন। বিরোধী কংগ্রেস দাঁত ফোটাতে পারেনি এ রাজ্যেও। এবার গেরুয়া ঝড়ে উড়ে গেল বামদুর্গ। শেষ হয়ে গেল ২৫ বছরের দীর্ঘ বাম শাসন। দেশের সবচেয়ে গরিব মুখ‍্যমন্ত্রী মানিকের উপর আর ভরসা করতে পারল না ত্রিপুরার আমজনতা । স্বভাবতই শোকের ছায়া বাম শিবিরে। প্রধানমন্ত্রীর দেওয়া হিরেই গলায় পড়ল ত্রিপুরা। ত্রিপুরাতে ৬০ আসনের মাঝে ৪১টি চলে যায় বিজেপির হাতে আর বামদের হাতে আসে মাত্র১৮টি আর কংগ্রেস শূণ্য হাতে ফিরতে হয় ।যেখানে আগের নির্বাচনে বাম পায় ৫০টি আসন ,কংগ্রেস হাতে যায় ১০টি আর বিজেপির জমানত পর্যন্ত মুফত করা হয়।